Гэта артыкул пра павет Рэспублікі Карэя, магчыма, вы шукалі артыкул пра горад Пхёнчхан або іншыя значэнні.
**Пхёнчха́н** (кар.: 평창군, *Пхёнчхангун*) — адміністрацыйная адзінка ў правінцыі Канвандо, Паўднёвая Карэя. Адміністрацыйны цэнтр — павятовы горад Пхёнчхан. З’яўляецца трэцім паводле плошчы паветам у краіне. Размешчаны ў гарах Тхэбэксан прыкладна за 180 км на ўсход ад сталіцы краіны, Сеула. Пхёнчхан двойчы быў кандыдатам на правядзенне Зімовых Алімпійскіх гульняў — 2010 і 2014 гадоў. 6 ліпеня 2011 года ў Дурбане, ПАР, прэзідэнт МАК Жак Рогэ абвясціў, што ў Пхёнчхане пройдуць XXIII Зімовыя Алімпійскія гульні 2018 года.

Гісторыя
--------

У часы Кагуро на месцы сучаснага Пхёнчхана месцілася акруга (хён) Уко, якая пасля, у эпоху Аб’яднанай Сілы, была пераназвана ў Пэго. У эпоху Каро, у 1387 годзе акруга атрымала статус павета (кун або гун) і сучасную назву. Адразу пасля гэтага Пхёнчхану зноў быў прысвоены статус акругі, аднак у 1392 годзе Пхёнчхан ізноў зрабілі паветам, бо тут нарадзілася і жыла жонка тагачаснага караля Карэі — вана Макчо.

За час свайго існавання Пхёнчхан некалькі разоў мяняў сваі межы, апошняе змяненне адбылося ў 1996 годзе.

Геаграфія
---------

Пхёнчхан размешчаны ў гарах Тхэбэксан па цэнтры правінцыі Канвандо. У межах павета знаходзяцца болей за 100 пікаў вышынёй больш за 1000 метраў. Мяжуе з Канынам, Чхонсонам, Хвэнсонам, Ёнволем і Ханчхонам.

Адміністрацыйны падзел
----------------------

Пхёнчхан адміністрацыйна дзеліцца на 1 павятовы горад (*ып*) і 7 валасцей (*мен*):

| Хангыль | Плошча, км2 | Насельніцтва, чал. | Унутраны падзел | Заўвагі |
| --- | --- | --- | --- | --- |
| павятовы горад Пхёнчхан | 평창읍 | 161,43 | 9559 | 31 ры | Тут знаходзіцца ўрад павета. |
| воласць Ёнпхён | 용평면 | 135,38 | 3019 | 8 ры | Буйны гарналыжны курорт. |
| воласць Мітхан | 미탄면 | 109,74 | 1981 | 9 ры |  |
| воласць Панным | 방림면 | 120,8 | 2453 | 3 ры |  |
| воласць Понпхен | 봉평면 | 217,47 | 5273 | 9 ры |  |
| воласць Тэгваллен | 대관령면 | 221,6 | 6165 | 6 ры | Тут размешчаны спартыўны комплекс Пхёнчхана. |
| воласць Тэхва | 대화면 | 166,65 | 5942 | 5 ры |  |
| воласць Чынбу | 진부면 | 331,14 | 10 203 | 18 ры |  |

Спорт
-----

### Зімовыя Алімпійскія гульні 2018

Асноўны артыкул: **Зімовыя Алімпійскія гульні 2018**
З трэцяй спробы Пхёнчхану ўсё ж такі атрымалася стаць сталіцай зімовай Алімпіяды. 6 ліпеня 2011 года падчас сесіі Міжнароднага алімпійскага камітэта (МАК) у паўночнаафрыканскім Дурбане была прынята пастанова пра тое, што Зімовыя Алімпійскія гульні 2018 года пройдуць у паўднёвакарэйскім горадзе. Пхёнчхан абыйшоў германскі Мюнхен і французскі Ансі, якія таксама прэтэндавалі на правядзенне алімпіяды. Сталіца Гульняў-2018 вызначылася ў першым туры: карэйскі горад атрымаў большасць галасоў.

| Вынікі галасавання |
| --- |
| **Кандыдаты** | **Краіна** | **1-ы раўнд** |
| Пхёнчхан | Сцяг Паўднёвай Карэі Рэспубліка Карэя | 63 |
| Мюнхен | Сцяг Германіі Германія | 25 |
| Ансі | Сцяг Францыі Францыя | 7 |

### Іншае

У лютым 2009 года ў Пхёнчхане праходзіў Чэмпіянат свету па біятлоне-2009.

У студзені 2013 года ў горадзе адбыліся Спецыяльныя Сусветныя Зімовыя Алімпійскія гульні (для людзей з абмежаванымі разумовымі магчымасцямі.

Інфармацыя для турыстаў
-----------------------

Пхёнчхан — шматфункцыянальны гарналыжны курорт, дзе размешчаны: лыжны комплекс «Альпензія», біятлонны комплекс, гарналыжны цэнтр «Ёнпхён» і стадыён «Чунбон», цэнтр для скачкоў з трампліна, парк для сноўборда і фрыстайла «Пугван Фенікс Парк», санка-бабслейная траса.

Галоўныя культурныя славутасці — будысцкія манастыры Вальджонс і Санвонс.

Зноскі
------

1. ↑  Мюнхен, Анси и Пхенчхан — кандидаты на проведение Игр-2018(недаступная спасылка)
2. ↑  Адміністрацыйны падзел Пхёнчхана. (кар.). Архівавана з першакрыніцы 1 чэрвеня 2012. Праверана 30 снежня 2009.
3. ↑  МОК назвал столицу Олимпиады-2018 **(нявызн.)**. Архівавана з першакрыніцы 1 чэрвеня 2012. Праверана 21 сакавіка 2018.
4. ↑  В Пхёнчхане состоялось открытие Специальной Олимпиады Архівавана 31 сакавіка 2018.

| **Сталіцы зімовых Алімпійскіх гульняў** |
| --- |
|  | 
* **1924:** Шамані
* **1928:** Санкт-Морыц
* **1932:** Лэйк-Плэсід
* **1936:** Гарміш-Партэнкірхен
* **1940:** *Сапара*
* **1944:** *Карціна-д’Ампеца*
* **1948:** Санкт-Морыц
* **1952:** Осла
* **1956:** Карціна-д’Ампеца
* **1960:** Алімпік-Вэлі
* **1964:** Інсбрук
* **1968:** Грэнобль
* **1972:** Сапара
* **1976:** Інсбрук
* **1980:** Лэйк-Плэсід
* **1984:** Сараева
* **1988:** Калгары
* **1992:** Альбервіль
* **1994:** Лілехамер
* **1998:** Нагана
* **2002:** Солт-Лэйк-Сіці
* **2006:** Турын
* **2010:** Ванкувер
* **2014:** Сочы
* **2018:** Пхёнчхан
* **2022:** Пекін

 |